Document ID: /roh_data/filtered/fineweb-2-filterrobots_roh.jsonl.gz/44462

Berset ha numnà il Gea a l'iniziativa in «segn remartgabel» da stima per tgirunzas e tgirunzs. Els prestian gist uss durant la pandemia ina lavur da la quala ins na possia betg desister. Perquai ch'i dettia adina dapli persunas veglias en Svizra, dovria adina dapli persunal.
La cunterproposta ch'il parlament aveva proponì, cuntegnia dentant interessants elements per realisar l'iniziativa. El renviescha qua sin l'offensiva da scolaziun e furmaziun. Ses Departament da l'intern vegnia uss a sa metter vi da la realisaziun da l'iniziativa.